== Opvækst og uddannelse ==
Som søn af den stærkt historieinteresserede lærer Mathias Jens Mathiassen i Mullerup får Therkel allerede fra barnsben af øjnene op for arkæologien, og især stenalderforskningen, som skulle blive hovedinteressen i hans arkæologiske virke. 
I foråret [[1900]] finder Therkels far ud af at der er et område i den lokale mose, Maglemose, hvor der findes meget forarbejdet flint og knogler. [[Nationalmuseet]] kontaktes, og området udgraves af [[Georg F.L. Sarauw|George Sarauw]], der konstaterer at der er tale om en boplads fra en dengang ukendt kulturperiode af [[stenalderen]], der efterfølgende opkaldes efter bopladsen og får navnet [[Maglemosekulturen]]. Therkel og hans far følger ivrigt med i udgravningerne, og hjælper også til hvor de kan og må.
Litteratur Historie Lister_over_personer Videnskab Organisationer